บลจ.กสิกรไทย เตรียมจ่ายเงินปันผล 2 กองทุนมูลค่ารวมกว่า 295 ลบ. กำหนดจ่าย 28 ก.ย.นี้
บลจ.กสิกรไทย เตรียมจ่ายเงินปันผล 2 กองทุน "WHAPF"- "CTARAF" มูลค่ารวมกว่า 295 ลบ. กำหนดจ่าย 28 ก.ย.นี้ 
19 ก.ย. 2559

นายเขมชาติ สุวรรณกุล ผู้ช่วยกรรมการผู้จัดการ บริษัทหลักทรัพย์จัดการกองทุนกสิกรไทย จำกัด หรือ บลจ.กสิกรไทย เปิดเผยว่า บลจ.กสิกรไทย เตรียมจ่ายเงินปันผลกองทุนรวมอสังหาริมทรัพย์ จำนวน 2 กองทุน ประกอบด้วย กองทุนรวมอสังหาริมทรัพย์และสิทธิการเช่าดับบลิวเอชเอ พรีเมี่ยม แฟคทอรี่แอนด์แวร์เฮ้าส์ ฟันด์ (WHAPF) ในอัตรา 0.1580 บาทต่อหน่วย สำหรับผลการดำเนินงานตั้งแต่วันที่ 1 พ.ค.59 – 31 ก.ค.59 และกองทุนรวมสิทธิการเช่าอสังหาริมทรัพย์โรงแรมและรีสอร์ทในเครือเซ็นทารา (CTARAF) ในอัตรา 0.4600 บาทต่อหน่วย สำหรับผลการดำเนินงานตั้งแต่วันที่ 1 เม.ย.59 – 30 มิ.ย.59
โดยทั้ง 2 กองทุนดังกล่าว จะจ่ายเงินปันผลให้แก่ผู้ถือหน่วยลงทุนที่มีรายชื่ออยู่ในวันปิดสมุดทะเบียน ณ วันที่ 20 กันยายน 2559 และมีกำหนดจ่ายเงินปันผลดังกล่าวพร้อมกันในวันที่ 28 กันยายน 2559 นี้ รวมมูลค่าเงินปันผลทั้งสิ้นกว่า 295.57 ล้านบาท